ਬਾਗਪਤ ਦੇ ਬਦਰਖਾ ਪਿੰਡ ਵਿੱਚ ਹਿੰਦੂ ਬਣਨ ਲਈ ਇੱਕ ਸਮਾਗਮ ਵਿੱਚ ਹਿੱਸਾ ਲੈਂਦੇ ਦਿਲਸ਼ਾਦ, ਅਖ਼ਤਰ ਅਲੀ ਤੇ ਨੌਸ਼ਾਦ

ਅਚਾਨਕ ਉਨ੍ਹਾਂ ਨੂੰ ਯਾਦ ਆਇਆ "ਨਹੀਂ ਜੀ ਹੁਣ ਤਾਂ ਮੇਰਾ ਨਾਂ ਧਰਮ ਸਿੰਘ ਹੈ।"

ਤਿੰਨ ਅਕਤੂਬਰ ਦੀ ਸ਼ਾਮ ਪੰਜ ਵਜੇ ਦਾ ਵਕਤ, ਉਨ੍ਹਾਂ ਦੇ ਘਰ ਦੇ ਪਿੱਛੇ ਇੱਕ ਛੋਟੀ ਜਿਹੀ ਮਸਜਿਦ ਹੈ। ਮਸਜਿਦ ਤੋਂ ਅਜ਼ਾਨ ਦੀ ਆਵਾਜ਼ ਆਉਂਦੀ ਹੈ।

ਧਰਮ ਸਿੰਘ ਵਿਚਾਲੇ ਹੀ ਗੱਲਬਾਤ ਰੋਕ ਦਿੰਦੇ ਹਨ ਅਤੇ ਅਜ਼ਾਨ ਪੂਰੀ ਹੋਣ ਤੱਕ ਚੁੱਪ ਹੀ ਰਹਿੰਦੇ ਹਨ।

ਕੀ 64 ਸਾਲ ਤੱਕ ਮੁਸਲਮਾਨ ਰਹੇ ਅਖ਼ਤਰ ਅਲੀ ਬਾਕੀ ਜੀਵਨ ਧਰਮ ਸਿੰਘ ਬਣ ਕੇ ਜੀਣਗੇ?

ਉਹ ਕਹਿੰਦੇ ਹਨ, "ਮਜਬੂਰੀ ਹੈ ਜੀ, ਨਾ ਉੱਥੇ ਸੁੱਖ ਸੀ ਅਤੇ ਨਾ ਇੱਥੇ ਚੈਨ ਹੈ। ਨੌਜਵਾਨ ਹਿੰਦੂ ਵਾਹਿਨੀ ਨੇ ਯੋਗੀ-ਮੋਦੀ ਸਰਕਾਰ ਤੋਂ ਸਾਨੂੰ ਇਨਸਾਫ਼ ਦਿਵਾਉਣ ਦਾ ਵਾਅਦਾ ਕੀਤਾ ਹੈ।''

ਜੇ ਇੱਥੇ ਵੀ ਇਨਸਾਫ ਨਹੀਂ ਮਿਲੀਆ ਤਾਂ?

ਉਹ ਕਹਿੰਦੇ ਹਨ, "ਉਹੀ ਹੋਵੇਗਾ...ਨਾ ਘਰ ਦੇ ਨਾ ਘਾਟ ਦੇ।''

ਇਹ ਵੀ ਪੜ੍ਹੋ:

ਕੀ ਇਹ ਚੰਗਾ ਨਹੀਂ ਹੁੰਦਾ ਕਿ ਇਨਸਾਫ਼ ਲਈ ਤੁਹਾਨੂੰ ਹਿੰਦੂ ਨਹੀਂ ਬਣਨਾ ਪੈਂਦਾ? ਇਸ ਸਵਾਲ 'ਤੇ ਧਰਮ ਸਿੰਘ ਖ਼ੁਦ ਨੂੰ ਸੰਭਾਲਦੇ ਹੋਏ ਅੱਖਾਂ ਬੰਦ ਕਰ ਲੈਂਦੇ ਹਨ।

ਉੱਤਰ ਪ੍ਰਦੇਸ਼ ਦੇ ਬਾਗਪਤ ਤੋਂ 35 ਕਿਲੋਮੀਟਰ ਦੂਰ ਬਦਰਖਾ ਪਿੰਡ ਵਿੱਚ ਦੋ ਅਕਤੂਬਰ ਨੂੰ ਅਖ਼ਤਰ ਅਲੀ ਅਤੇ ਉਨ੍ਹਾਂ ਦੇ ਤਿੰਨ ਪੁੱਤਰਾਂ ਦੇ ਨਾਲ ਨੂੰਹ ਅਤੇ ਅੱਠ ਲੋਕਾਂ ਦੇ ਹਿੰਦੂ ਬਣਨ ਦੀ ਖ਼ਬਰ ਆਈ।

'ਮੈਂ ਨਹੀਂ ਬਦਲਣਾ ਧਰਮ'

ਦਿਲਸ਼ਾਦ ਦਾ ਕਹਿਣਾ ਹੈ ਕਿ ਹੁਣ ਉਹ ਦਲੇਰ ਸਿੰਘ ਬਣ ਗਏ ਹਨ। ਇਰਸ਼ਾਦ ਕਹਿੰਦੇ ਹਨ ਕਿ ਉਨ੍ਹਾਂ ਨੂੰ ਹੁਣ ਕਵੀ ਕਿਹਾ ਜਾਂਦਾ ਹੈ ਅਤੇ ਨੌਸ਼ਾਦ ਨੂੰ ਨਰਿੰਦਰ ਸਿੰਘ ਨਾਂ ਪਸੰਦ ਆ ਰਿਹਾ ਹੈ।

ਦਿਲਸ਼ਾਦ ਦੀ ਪਤਨੀ ਮਨਸੁ ਦਾ ਵੀ ਕਹਿਣਾ ਹੈ ਕਿ ਉਹ ਹੁਣ ਅੰਜੂ ਹਨ। ਨੌਸ਼ਾਦ ਯਾਨੀ ਹੁਣ ਨਰਿੰਦਰ ਦੀ ਪਤਨੀ ਰੁਕੱਈਆ ਕਹਿੰਦੇ ਹਨ ਕਿ ਉਨ੍ਹਾਂ ਨੇ ਆਪਣੇ ਮਜ਼ਹਬ ਵਿੱਚ ਹੀ ਰਹਿਣਾ ਹੈ ਅਤੇ ਉਨ੍ਹਾਂ ਦੇ ਪਤੀ ਝੂਠ ਬੋਲ ਰਹੇ ਹਨ ਕਿ ਉਹ ਹੁਣ ਹਿੰਦੂ ਬਣ ਗਈ ਹਨ।

64 ਸਾਲਾ ਅਖ਼ਤਰ ਅਲੀ ਅਜੇ ਵੀ ਆਪਣਾ ਹਿੰਦੂ ਬਣਨ ਤੋਂ ਬਾਅਦ ਬਦਲਿਆ ਨਾਂ ਭੁੱਲ ਜਾਂਦੇ ਹਨ

ਰੁਕੱਈਆ ਜਦੋਂ ਮੈਨੂੰ ਇਸ ਬਾਰੇ ਦੱਸ ਰਹੀ ਸੀ ਤਾਂ ਨਰਿੰਦਰ ਨੇ ਉਨ੍ਹਾਂ ਨੂੰ ਰੋਕਣ ਦੀ ਕੋਸ਼ਿਸ਼ ਕੀਤੀ। ਰੁਕੱਈਆ ਨੇ ਆਪਣੇ ਪਤੀ ਨੂੰ ਕਿਹਾ, "ਤੁਸੀਂ ਜੋ ਬਣਨਾ ਹੈ ਬਣੋ ਮੈਂ ਆਪਣੇ ਮਜ਼ਹਬ ਵਿੱਚ ਹੀ ਰਹਿਣਾ ਹੈ।''

ਰੁਕੱਈਆ ਦੀ ਗੋਦ ਵਿੱਚ ਚਾਰ ਸਾਲ ਦਾ ਉਨ੍ਹਾਂ ਦਾ ਬੇਟਾ ਨਾਹਿਦ ਹੈ। ਨਰਿੰਦਰ ਕਹਿੰਦੇ ਹਨ ਕਿ ਉਨ੍ਹਾਂ ਦਾ ਪੁੱਤਰ ਨਾਹਿਦ ਵੀ ਹਿੰਦੂ ਬਣ ਗਿਆ ਹੈ। 

ਇਹ ਸੁਣ ਕੇ ਰੁਕੱਈਆ ਸਖ਼ਤ ਇਤਰਾਜ਼ ਜਤਾਉਂਦੀ ਹੈ ਅਤੇ ਕਹਿੰਦੀ ਹੈ, "ਤੁਸੀਂ ਬਣੋ ਜੋ ਬਣਨਾ ਹੈ ਇਹ ਮੁਸਲਮਾਨ ਹੀ ਰਹੇਗਾ।'' 

ਨਰਿੰਦਰ ਆਪਣੀ ਪਤਨੀ ਨੂੰ ਕੋਈ ਜਵਾਬ ਨਹੀਂ ਦੇ ਪਾਉਂਦੇ। ਇਸੇ ਵਿਚਾਲੇ ਨਾਹਿਦ ਅਨਾਜ ਦੀ ਬੋਰੀ 'ਤੇ ਰੱਖੇ ਉਸ ਭਗਵਾ ਕੱਪੜੇ ਨੂੰ ਆਪਣੇ ਮੋਢੇ 'ਤੇ ਸੁੱਟ ਲੈਂਦਾ ਹੈ ਜਿਸ ਨੂੰ ਪਹਿਨ ਕੇ ਉਹ ਨੌਸ਼ਾਦ ਤੋਂ ਨਰਿੰਦਰ ਬਣੇ ਸਨ।

ਰੁਕੱਈਆ ਨਾਹਿਦ ਨੂੰ ਝਿੜਕਦੀ ਹੈ ਅਤੇ ਉਹ ਉਸ ਕੱਪੜੇ ਨੂੰ ਉੱਥੇ... \n\nਉਪਰੋਕਤ ਲੇਖ ਲਈ ਮੈਨੂੰ ਇੱਕ ਵਧੀਆ ਸਿਰਲੇਖ ਦਿਓ।
ਇਨ੍ਹਾਂ 12 ਮੁਸਲਮਾਨਾਂ ਦੇ ਭਗਵਾ ਚੋਲਾ ਪਾ ਕੇ 'ਜੋਗੀ' ਬਣਨ ਦੀ ਹਕੀਕਤ-ਗਰਾਊਂਡ ਰਿਪੋਰਟ